rozdeľovník

|  |  |  |  |
| --- | --- | --- | --- |
| Váš list č. zo dňa |  Naše číslo |  Vybavuje | Žilina |
|  |  OU-ZA-OSZP2-2022/004358-165/Gr  |  Ing. Grófová  | 22. 11. 2022 |
|  |  |  |  |
|  |  |  |  |
|  |  |  |  |

**Vec**

 **„Územný plán regiónu Žilinského kraja“**  **-** zaslanie informácie o správe o hodnotení strategického dokumentu a žiadosť o stanovisko.

 Obstarávateľ, **Žilinský samosprávny kraj, Komenského 48, 010 01 Žilina,** doručil dňa 10. 11. 2022 Okresnému úradu Žilina, odboru starostlivosti o životné prostredie, oddelenie štátnej správy vôd a vybraných zložiek životného prostredia kraja, na úsek EIA podľa § 9 ods. 6 zákona č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov v znení neskorších predpisov (ďalej len „zákon“) správu o hodnotení strategického dokumentu **„Územný plán regiónu Žilinského kraja“.**

 Okresný úrad Žilina, odbor starostlivosti o životné prostredie, oddelenie štátnej správy vôd a vybraných zložiek životného prostredia kraja, Vás vyzýva, aby ste podľa § 11 ods. 1 zákona, ako dotknutá obec informovali do 3 dní od doručenia tohto oznámenia o správe o hodnotení verejnosť spôsobom v mieste obvyklým a zároveň verejnosti oznámili kedy a kde je možné do oznámenia nahliadnuť, robiť si z neho odpisy, výpisy alebo na vlastné náklady zhotoviť kópie. Správa musí byť verejnosti sprístupnená najmenej po dobu **21 dní** od jej doručenia.

 Vaše písomné stanovisko k správe o hodnotení strategického dokumentu podľa § 12 ods. 1) zákona, prosíme doručiť na adresu: Okresného úradu Žilina, odbor starostlivosti o životné prostredie, oddelenie štátnej vodnej správy a vybraných zložiek životného prostredia kraja, Vysokoškolákov 8556/33B, 010 08 Žilina**, najneskôr do 21 dní od jeho doručenia**. Ak v uvedenej lehote nebude na našu adresu doručené Vaše písomné stanovisko, tunajší úrad podľa § 12 ods. 3 zákona, nemusí naň prihliadať.

Verejnosť môže doručiť svoje písomné stanovisko na Okresný úrad Žilina, odbor starostlivosti o životné prostredie, oddelenie štátnej správy vôd a vybraných zložiek životného prostredia kraja, do 21 dní odo dňa zverejnenia informácie o správe o hodnotení strategického dokumentu podľa § 11 ods. 1 zákona.

Uvedená správa o hodnotení strategického dokumentu **„Územný plán regiónu Žilinského kraja“**  je zverejnená na internetovej stránke:

[*https://www.enviroportal.sk/sk/eia/detail/uzemny-plan-regionu-zilinskeho-kraja*](https://www.enviroportal.sk/sk/eia/detail/uzemny-plan-regionu-zilinskeho-kraja)

 Verejné prerokovanie správy o hodnotení strategického dokumentu sa uskutoční **09. 12. 2022 o 10,00 hod. na adrese: Kongresová sála Úradu Žilinského samosprávneho kraja, Komenského 48, 011 09 Žilina.**

Konzultácie v zmysle § 63 zákona k správe o hodnotení strategického dokumentu sú možné počas trvania procesu posudzovania v pracovné dni v čase od 8.00 – 14.00 hod. osobne na Okresnom úrade Žilina, odbor starostlivosti o životné prostredie, oddelenie štátnej správy vôd a vybraných zložiek životného prostredia kraja, Vysokoškolákov 8556/33B, 010 08 Žilina, tel. č. 041/733 5696.

S pozdravom

Ing. arch. Pavel Kropitz

 vedúci odboru

Rozdeľovník:

* obce a mestá Žilinského kraja (315) elektronicky